מבצע ארבעת המינים

מבצע "ארבעת המינים" היה מבצע צבאי שנערך בנובמבר 2009 על ידי שייטת ספינות הטילים של חיל הים הישראלי, שבמהלכו נתפסה אוניית המשא "פרנקופ" (Francop), שהובילה נשק, תחמושת ואמצעי לחימה מאיראן בדרכה לארגון חזבאללה שבלבנון. המבצע הסתמך מבחינת החוק הבינלאומי על החלטה 1803 של מועצת הביטחון של האו"ם שקבעה בין היתר כי: המדינות נקראות גם לבדוק את המטען מאיראן או אליה של מטוסים וכלי שיט שבבעלות או המופעלים על ידי Iran Air Cargo ו-Islamic Republic of Iran Shipping Line בתנאי שקיים "יסוד סביר" להאמין כי כלי הטיס או השיט שימש להעביר סחורה אסורה. המבצע נערך ב-3 בנובמבר 2009. על סמך מידע מצטבר התבררה כוונה להברחת נשק איראני דרך מצרים לארגון החזבאללה בלבנון. במהלך המבצע נתפסה אוניית המשא "פרנקופ", שנשאה דגל אנטיגואה. מכולות הנשק והתחמושת הועמסו על האונייה בנמל דמיאט שבמצרים, אליו הגיעו באונייה אחרת מנמל בנדר עבאס שבאיראן. ממצרים הפליגה האונייה לכיוון סוריה. ובדרכה ליד קפריסין במרחק של כ-180 ק"מ מחופי ישראל, נעצרה על ידי אח"י אילת (סער 5) בפיקוד סא"ל יואב אברג'יל, סגן מפקד שייטת ספינות הטילים. אח"י אילת (סער 5) הקימה קשר עם האנייה באלחוט דיבור, בעורק בינלאומי וביצעה תשאול מקובל: מה שם האנייה? - FRANCOP מה דגל? - אנטיגואה וברבודה מאין - נמל דמיאט במצרים ולאן? - נמל ביירות. למבצעים היה ברור שהאירוע יקבל חשיפה והייתה חשיבות להקפיד על נוהל בינלאומי מקובל. אף כי התשובות לתשאול היו סטנדרטיות, הועברה הודעה לרב החובל כי מרגע זה ואילך האנייה מעוכבת על ידי חיל הים. ניתנו הפקודות לרב החובל לשנות את כיוון ההפלגה לדרום מזרח ולשמור את המהירות. כמו כן נדרש לרכז את הצוות על הסיפון. אח"י אילת ביצעה סריקה היקפית מסביב ל"פרנקופ" עם מערכות תצפית מתקדמות על מנת לשלול ניסיון לפגוע בספינת הטילים או לתחבולה מצד אנשי הספינה נגד לוחמים שעתידים לעלות לבידוק. רב החובל שהיה אזרח פולין פעל במקצועיות, קיים את ההוראות כלשונן ולא ניסה להפריע. למקום הגיעה ספינת טילים נוספת. עם הגעתה עלה כוח של שייטת 13, עליו פיקד סגן מפקד השייטת, סא"ל גור שרייבמן, על הפרנקופ ואיתר את אמצעי הלחימה. תחת פיקוח כוחות צה"ל האונייה הפליגה לנמל אשדוד. בנמל אשדוד בדקו לוחמי יחידת סילוק פצצות של יהל"ם את המכולות באניה וב-36 מהן נמצא נשק ותחמושת בתוך מטען הפוליאתילן. במכולות נמצאו כ-500 טונות של תחמושת ואמצעי לחימה. על פי ספירת צה"ל כלל המשלוח שהוסלק בתוך סחורה אזרחית במכולות, את הפריטים הבאים: 566,220 כדורים לרובה סער "קלשניקוב"; 20,100 רימוני רסס; 3,046 פגזי תותח ללא רתע בקוטר 106 מ"מ; 774 פצצות מרגמה 120 מ"מ; 2,136 פצצות מרגמה 81 מ"מ; 5,680 פצצות מרגמה 60 מ"מ; 690 רקטות בקוטר 122 מ"מ מסוג גראד; ו-2,125 קטיושות בקוטר 107 מ"מ. במערכת הביטחון הגיעו למסקנה שמקור הנשק שעל הספינה הוא איראני והוא יועד לארגון חזבאללה שבלבנון. לאחר פריקת הנשק והתחמושת, שוחררו האונייה ואנשי צוותה, שלא ידעו כי יש עליה נשק. בעקבות תפיסת הנשק ב-5 בנובמבר 2009 הגישה ישראל לאו"ם תלונה כנגד איראן, על הפרת שתי החלטות של מועצת הביטחון של האו"ם: החלטה 1373, האוסרת על תמיכה בטרור, והחלטה 1701, האוסרת על חימוש חזבאללה. איראן וסוריה הכחישו את הימצאותו של נשק על הספינה, גם המצרים טענו כי בנמל דמיאט, הנקודה האחרונה שבה עגנה הספינה, הוטען על הספינה מטען אזרחי בלבד. ארגון חזבאללה הכחיש קשר לנשק, וגינה את "הפיראטים הישראלים הפועלים במים בינלאומיים". קארין איי - "מבצע תיבת נוח" בה נתפסה האונייה בה הוברחו אמצעי לחימה לרצועת עזה. ויקטוריה - "מבצע חוק ברזל" בה נתפסה האונייה בה הוברחו אמצעי לחימה איראניים ויועדו לארגון החמאס בעזה. קלוס סי – "מבצע חשיפה מלאה" בו נתפסה האונייה בה הוברחו אמצעי לחימה איראניים לרצועת עזה. יועז הנדל ויעקב כץ, "ישראל נגד איראן, מלחמת הצללים", כנרת זמורה-ביתן, 2011. מדיה וקבצים בנושא מבצע ארבעת המינים בוויקישיתוף לכידת ה"פרנקופ" (מבצע ארבעת המינים), באתר חיל הים הישראלי, 3 אמיר בוחבוט, בכיר בחיל הים: נתפס פי 10 נשק מאשר ב'קארין איי', באתר nrg‏, 4 בנובמבר 2009 חנן גרינברג, על ספינת הנשק: 3,000 טילים ופגזים לחיזבאללה, באתר ynet, 4 בנובמבר 2009 אנשיל פפר, עמוס הראל וברק רביד, רמ"ט חיל הים, תא"ל רני בן יהודה: האוניה מאיראן לחזבאללה הכילה מאות טונות של נשק, באתר הארץ, 4 בנובמבר 2009 [ חיל הים יירט אוניה נושאית נשק לחזבאללה], פרסום דובר צה"ל באנגלית, 4 בנובמבר 2009. היום שהיה 4 בנובמבר 2009, nana10. רוז בראל, מבצע ארבעת המינים, "בין גלים", דצמבר 2009, עמ' 15. אטילה שומפלבי, רה"מ: הספינה פשע מלחמה; אשכנזי הודה למוסד, באתר ynet, 5 בנובמבר 2009 נתניהו: ספינת הנשק - פשע מלחמה שיש לחקור, nana10 Israeli naval force intercepts Iranian weapon ship, משרד החוץ יועז הנדל ויעקב כץ, "ישראל נגד איראן", כנרת זמורה-ביתן, 2011, עמודים 222-221. יועז הנדל ויעקב כץ, "ישראל נגד איראן", כנרת זמורה-ביתן, 2011, עמוד 232. איתמר שגב, לכידת אוניית הנשק "פרנקופ"- גרסת יהל"ם, אתר זרוע היבשה קצין שהשתתף בלכידת הספינה: סיפוק גדול, אתר nrg הדיפלומטים הזרים סקרו האמל"ח מספינת הנשק האיראני באתר צה"ל בן שאול, ספינת האמל"ח שוחררה, באתר ערוץ 7, 5 בנובמבר 2009 יצחק בן חורין, ישראל התלוננה באו"ם: הספינה - הפרת החלטות, באתר ynet, 6 בנובמבר 2009 אמיר בוחבוט, צה"ל עשוי להשתמש בנשק שנתפס באונייה, 5.11.2009, אתר nrg רועי נחמיאס, חיזבאללה מכחיש קשר ומגנה את ה"פיראטים", באתר ynet, 5 בנובמבר 2009